recursal/SuperWikiNEXT-32B huggingface dataset:
Hærens versjon av Medal of Honor, slik den så ut under første verdenskrig
**Reidar Waaler** (født 12. februar 1894 i Christiania, død 5. februar 1979 i Florida) var en norsk-amerikansk forretningsmann og offiser. Han utmerket seg under første verdenskrig og ble tildelt Medal of Honor, USAs fremste militære utmerkelse.

Første verdenskrig
------------------

Ved utbruddet av første verdenskrig var Waaler i USA, der han drev forretninger. Waaler gikk i 1914 inn i USAs væpnede styrker. Han var først i New York National Guard før han ble overført til hæren. I april 1918 ble han sendt med American Expeditionary Force til Europa. Waaler tjenestegjorde i 27. divisjons 105. maskingeværbataljon.

Waaler kjempet blant annet ved Ronssoy, der han ledet en maskingeværavdeling. Han utmerket seg under angrep på Hindenburglinjen 27. september 1918 da han under kraftig fiendtlig ild tok seg inn i en brennende britisk tank og reddet ut mannskapet. For denne innsatsen ble han hedret med Medal of Honor, en utmerkelse han fikk overrakt av general John J. Pershing.

Etter at krigen var vunnet ledet Waaler an i seiersparaden for de hjemvendte soldater i New York. Waaler ble i 1935 utnevnt til oberst i USAs hær.

Han ble statsborger i USA i 1917.

Forretningsmann
---------------

I det sivile liv var Waaler forretningsmann og var aktiv både i Norge, USA og Europa. Han var en tid disponent for filialen det norske firmaet Baastad & Co. etablerte i New York. Waaler drev også konfeksjonsfirma i Norge. Etter andre verdenskrig arbeidet Waaler i kontormaskinfirmaet Remington i USA og Europa. I 1950 ble han sjef i firmaets Europaavdeling med kontor i Paris.

Utmerkelser
-----------

Waaler ble tildelt en rekke militære utmerkelser. I tillegg til Medal of Honor ble han dekorert med Victory Medal, de franske utmerkelsene Médaille militaire og Croix de guerre med palme, den britiske Distinguished Conduct Medal og en montenegrinsk tapperhetsmedalje.

Waalers utmerkelser ble utstilt i Universitetets Myntkabinett i Oslo.

Referanser
----------

1. 1 2   Find a Grave, Find a Grave 7134176, besøkt 9. oktober 2017[Hentet fra Wikidata]
2. 1 2  «Reidar Waaler», *Aftenposten* (morgen), 27. april 1979, s. 21.
3. 1 2 3 4 5 6  «En norsk helt fra Hindenburg-linjen», *Aftenposten* (morgen), 30.september 1920, s. 3.
4. ↑  «Reidar Waaler utnevnt til oberst i den amerikanske armé», *Aftenposten* (aften), 15. mars 1935, s. 3.
5. 1 2  «Oslo-mann gjør karrière i USA. Reidar Waaler visepresident i Remingtons Europa-avdeling», *Aftenposten* (morgen), 28. juni 1950, s. 7.
6. ↑  «En bok om den amerikanske indsats i krigen. Vor berømte landsmand Reidar Waalers krigsmedaljer utstillet i myntkabinettet», *Aftenposten* (morgen), 30. november 1927, s. 2.

Eksterne lenker
---------------

* Medal of Honor Recipients. World War I Arkivert 18. oktober 2008 hos Wayback Machine. U.S. Army Center of Military History

|  |  |
| --- | --- |
| Oppslagsverk/autoritetsdata | Prabook **·** Geni
 |
**Lars Monrad-Krohn** (født 14. juli 1933 i Oslo) er en norsk informatiker, kjent for å ha etablert en rekke norske IT-selskaper.

Han tok examen artium (1952), hvorpå han studerte ved institutt for radioteknikk NTH. 
Han avla skolens første avhandling innen informatikk, da om magnetkjerneminne (1960). Han 
ble engasjert av Forsvarets forskningsinstitutt (1960–62) der han startet utviklingen av
datamaskinen SAM, og virket ved
Massachusetts Institute of Technology (1962–64). 
Vel hjemme etablerte han med FFI-kollegene Rolf Skår og Per Bjørge,
firmaet Norsk Data (1967) der han var direktør 1967–72.
Han ble utnevnt til professor i sifferteknikk ved NTH (1969).
Etter avgang fra Norsk Data (Oktober, 1972) hadde han et opphold ved
Harvard (1973) før han etablerte Norsk Data Industri (senere Mycron) (1975) som han dirigerte 1975–82.
Monrad-Krohn etablerte så 
Tiki Data som utviklet PC med spesiell pedagogisk programvare (1984).
Han ledet Tiki inntil 1996, da selskapet ble solgt til Merkantildata og opphørte.
Tilsist startet han selskapet NCNOR (1997–99) for å produsere og selge NC-er (network computers).
Han er engasjert som rådgiver ved Forskningsparken i Oslo, og
virket som Professor II i innovasjon ved Universitetet i Oslo (2000–03).

Hans far var medisinprofessor Georg Herman Monrad-Krohn (1884–1964).

Utmerkelser
-----------

* NTNF ærespris 1978
* Rosing-prisen (hederspris) 2005

Referanser
----------

1. ↑  (no) Lars Monrad-Krohn i Store norske leksikon
2. ↑  *Norwegian pictorial review*, Faktum forlag, 1979, s.156.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon
 |
Akuttmedksinsk simulering i Balad, Irak
**Akuttmedisin** er en del av den medisinske behandlingskjeden.

Selve akuttbegrepet peker i første rekke på en plutselig og oftest uventet oppstått tilstand. Begrepet omhandler ingen angivelse i forhold til hvor alvorlig tilstanden er. Akuttmedisin er forsøkt definert av flere instanser, blant annet under den nasjonale ekspertkonferansen *Akuttmedisinsk beredskap ved lokalsykehus* som ga følgende definisjon:

Med akutte somatiske tilstander menes tilstander hvor det kreves uoppholdelig diagnostikk og eventuell terapi for å:

* Gjenopprette og/eller vedlikeholde de vitale funksjoner som respirasjon og sirkulasjon.
* Forhindre og/eller begrense funksjonsnedsettelse som følge av skade eller sykdom.
* Gi adekvat smertebehandling ved svære smertetilstander.

Begrepet uoppholdelig tolkes her som en bestemt tidsramme fra noen minutter til en eller flere timer, men samtidig er dette tilstander som ikke kan vente til neste dag.

Se også
-------

* HLR
* Prehospitale tjenester
* Førstehjelp

Eksterne lenker
---------------

* Norsk Resucitasjonsråd
* Akuttjournalen Arkivert 9. august 2018 hos Wayback Machine.
* Helsebiblioteket
* Scandinavian Journal of Trauma, Resuscitation and Emergency Medicine (SJTREM)

|  |  |
| --- | --- |
| Oppslagsverk/autoritetsdata | Encyclopædia Britannica **·** GND **·** LCCN **·** BNF **·** BNF (data) **·** NKC
 |
**PA Resources AB** er et svensk oljeselskap. Selskapet kjøper, utvikler og utvinner olje og gass, og dessuten driver selskapet letevirksomhet etter nye reserver.

PA Resources driver først og fremst i Tunisia. Mindre felt eies i Republikken Kongo (Brazzaville) samt i Ekvatorial-Guinea. PA Resources er et av de største selskapene i Tunisia. Hovedkontoret ligger i Stockholm, Sverige. Administrerende direktør siden start 1996 er Ulrik Jansson.

PA Resources produserte 672 000 fat med olje i Tunisia i første kvartal 2007. PA Resources største produksjonstilgang i Tunisia er Didonfeltet som eies 100 prosent av konsernet. Den nye produksjonsplattformen ble satt i drift allerede i desember 2006, men utbyggingen av feltet ble sluttført første kvartal 2007.

PA Resources Norge ble 1. januar 2009 kjøpt opp av Bayerngas Norge. PA resources mistet noe av sin produksjonskapasitet ved at deres 10 % eierandel av Volve oljefelt ble overdratt til Bayerngas Norge i oppkjøpet.

For 4. kvartal 2010 rapporterte PA Resources skuffende EBITDA på 358 mill. SEK. Azurite Marine bidro til lavere EBITDA enn tidligere. PAR produserer 17000 fat olje per dag som ventes å øke til 20000 i annet halvår 2010. Oljeproduksjonen i Tunisia ser med dette ut til å ha nådd toppen.

Eksterne lenker
---------------

* PA Resources' nettsted
**Lars Nilsen Midgaard** (født 1. februar 1873 i Nore i Numedal, død 20. januar 1963) var en norsk lærer, lensmann og politiker for Venstre.

Midgaard tok eksamen fra Ullmanns seminar i Seljord i 1894, og var etter dette (avbrutt av en del lærerkurser) lærer forskjellige steder fram til 1912, da han blei tilsatt som lensmann i Skåtøy. Denne stillinga hadde han fram til 1938.

Han var medlem av Skåtøy herredsstyre fra 1901 til 1945 med unntak av okkupasjonstida. Han var ordfører fra 1909 til 1912, og hadde også flere andre kommunale verv. Han var ennvidere medlem av fylkesutvalget i 25 år og enda lengre i fylkesskattestyret. Han var aktiv i ungdoms- og avholdsarbeidet og satt i menighetsrådet i tjue år.

Midgaard var vararepresentant til Stortinget i sju perioder, fra 1906 til 1924 og fra 1928 til 1930, den første tida fra Bamble krets i Bratsberg amt, seinere fra Telemark fylke. Han møtte på tinget i perioder i 1918, 1920, 1922 og 1924.

Referanser
----------

1. ↑   Stortinget og statsrådet : 1915–1945. B. 1 : Biografier, side(r) 490[Hentet fra Wikidata]
2. ↑   Stortinget og statsraadet: 1814–1914. B. 1 D. 2 : Biografier L-Ø : samt tillæg, side(r) 597[Hentet fra Wikidata]
3. 1 2 3 4  Vilhelm Haffner: *Stortinget og statsrådet 1915–1945*, bind 1, Oslo 1949, side 490–491.
4. ↑  Oppslag i databasen *Gravminner i Norge*, utført 4. februar 2020.

Eksterne lenker
---------------

* (no) Lars Nilsen Midgaard hos Norsk senter for forskningsdata politikerarkiv (nedlagt) Rediger på Wikidata
**Akutt infeksiøs rhinitt** er den typen rhinitt man finner ved forkjølelse og influensa. Den er særlig vanlig hos barn i barnehagealder, da disse eksponeres mye for smitte fra andre barn.

Symptomer og funn
-----------------

Oftest vil man ha en forutgående halsbetennelse (pharyngitt), med tørr, irritert hals og muligens svelgesmerter. Nesesekresjonen utvikler seg fra vandig via mukopurulent til slimete. Graden av tetthet vil variere fra person til person. Varigheten er vanligvis på rundt en uke. Ved rhinoskopi vil man se hevelser, oftest i conchae.

Årsak
-----

Denne formen er oftest forårsaket av virus. De vanligste virusene er rhinovirus og coronavirus. For barn er respiratorisk syncytialt virus (RSV) vanlig, mens hjerte-/lunge-pasienter og gravide er utsatt for influenzavirus A/B/C.

Behandling
----------

Ingen effektiv behandling finnes. Nesedråper kan dempe sekresjonen og bidra til å åpne opp stenosen. Dette forebygger også bihulebetennelse (sinusitt). C-vitaminer er mye brukt, men er uten virkning.

Komplikasjoner
--------------

Infeksjonen kan spre seg til omliggende strukturer. Det kan da utvikles ørebetennelse (otitis media), bihulebetennelse og ulike luftveisbetennelser (pharyngitt, laryngitt, tracheititt og bronkitt).

| * v
* d
* r
Helsemessige forbehold |
| --- |
| Helsenotis | Du bør aldri bruke informasjon fra internett, inkludert Wikipedia, som eneste kilde til avgjørelser eller tiltak i helsemessige spørsmål. Ved legemiddelspørsmål bør du rådspørre apotek eller lege, ved helsespørsmål relevant autorisert helsepersonell, og ved dyresykdom bør du rådspørre veterinær. Bruk aldri reseptbelagte legemidler uten etter råd fra lege. Søk råd på apoteket ved bruk av reseptfrie legemidler, kosttilskudd og naturmidler, spesielt om du også bruker reseptbelagte midler. Bruk av flere legemidler samtidig kan gi utilsiktede effekter. |
**John Aubrey** (født 12. mars 1626 i Kington St Michael ved Malmesbury ca. 15 km vest for Swindon i Wiltshire i sør-England, død 7. juni 1697). Aubrey var en engelsk antikvar, historiker og forfatter til et antall korte biografier *Brief Lives*. Han kom fra en velstående familie og begynte å studere ved *Trinity College* i Oxford i 1642. Hans studier ble imidlertid avbrutt av den engelske borgerkrigen. I 1646 begynte Aubrey å studere juss ved *Middle Temple*, men han kom aldri inn på den juridiske banen. Seks år senere døde hans far og etterlot store landområder, men også en del gjeld.

Aubrey tilbrakte store deler av sin tid på landsbygden og i 1649 så han steinaldermonumentene i Avebury og beskrev disse. Ved et besøk ved Stonehenge i 1666 iakttok han fem sirkelformede nedsenkninger i bakken og noterte dette i sin notatbok. Når man drøyt 150 år senere gjennomførte grundige undersøkelser av fornminnene fant man en ring av 56 hull og ga disse navnet *Aubrey-hull* til ære for Aubreys oppdagelser. Aubrey fortsatte å gjøre seg bekjent med forfattere, naturvitere, politikere og aristokrater i sin samtid og han hadde øye for detaljer. Selv om hans samling av kunnskap ikke var iherdig gjorde han antegninger om sine bekjentes oppførsel, svake sider og generelt sladder.

I 1663 ble han medlem av Royal Society, den aktede sammensetningen av forskere innen naturvitenskapene. Samtidig ble han utsatt for en rekke stevninger og i 1670 hadde han tapt alle sine eiendommer og blitt avhengig av sine venners velvilje.

Referanser
----------

1. 1 2   Encyclopædia Britannica Online, Encyclopædia Britannica Online-ID biography/John-Aubrey, besøkt 9. oktober 2017[Hentet fra Wikidata]
2. 1 2   Internet Speculative Fiction Database, ISFDB forfatter-ID 117962, besøkt 9. oktober 2017[Hentet fra Wikidata]
3. 1 2   Internet Broadway Database, Internet Broadway Database person-id 10024, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6sb593c, besøkt 9. oktober 2017[Hentet fra Wikidata]
5. ↑   Autorités BnF, data.bnf.fr, besøkt 10. oktober 2015[Hentet fra Wikidata]
6. ↑   The Peerage[Hentet fra Wikidata]

Eksterne lenker
---------------

* (en) John Aubrey – kategori av bilder, video eller lyd på Commons Rediger på Wikidata
* (en) John Aubrey hos Internet Broadway Database Rediger på Wikidata
* (en) Verk av eller om John Aubrey i bibliotekene i (WorldCatkatalog)
* (en) Verker av John Aubrey i Prosjekt Gutenberg

  

Portaler: Arkeologi | Storbritannia

|  |  |
| --- | --- |
| Oppslagsverk/autoritetsdata | Store norske leksikon **·** Encyclopædia Britannica **·** Encyclopædia Universalis **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NLA **·** NDL **·** NKC **·** BNE **·** CiNii
 |
**John Arne Moen** (født 30. mai 1965 i Fana) er en norsk pressemann.

Han vokste opp i Fana, Snillfjord og Stjørdal. Han begynte i 1983 som journalist i *Stjørdalingen*. Han var ansvarlig redaktør og disponent 1984–1985, deretter frilansjournalist.

Moen var informasjonssjef i Senterpartiet og redaktør i partiavisen *Sentrum* 1993–1995, men meldte seg ut av partiet idet han gikk tilbake til pressen. Han var reportasjesjef i *Forsvarets forum* 1995–1996, journalist, vaktsjef og desksjef for morgenutgaven av *Aftenposten* 1996–2002 og samfunnsredaktør i *Nationen* 2002–2003.

I 2003 begynte han i *Trønder-Avisa*, der han i 2005 ble politisk redaktør og i 2015 sjefredaktør. I mars 2019 ble han konstituert som administrerende direktør, og i november samme år fast ansatt i stillingen og som konsernsjef i TA-gruppen, som består av i alt åtte mediehus i Trøndelag samt Trønder-Distribusjon og den digitale næringslivsavisa NT24.no. Han fratrådte som sjefredaktør i august 2021, men fortsatte som administrerende direktør og konsernsjef frem til oktober 2022.

I 2020 ble Moen utpekt som leder for den regjeringsoppnevnte Personvernkommisjonen.

Referanser
----------

1. 1 2 3  Øy, Nils E. (red.) (1998). *Pressefolk 1997*. Oslo: Institutt for journalistikk. s. 245. ISBN 82-7147-175-9.
2. ↑  «Ung redaktør har sagt opp». *Aftenposten* (morgen utg.): 14. 29. januar 1985.
3. ↑  «Moen ny redaktør i Nationen». *Aftenposten* (morgen utg.): 44. 26. oktober 2001.
4. ↑  «Mediefolk». *Journalisten*. 28. januar 2005.
5. ↑  «Mediefolk». *Journalisten*. 16. desember 2005.
6. ↑  «Trønder-Avisa har fått ny sjefredaktør». *Adresseavisen*. 21. september 2015. Besøkt 22. september 2015.
7. ↑  Ystad, Sveinung (23. juni 2020). «Sjefredaktør John Arne Moen i Trønder-Avisa utnevnt til prestisjeoppdrag av regjeringen». *Trønder-Avisa*. Arkivert fra originalen 27. juni 2020. Besøkt 24. juni 2020.

|  |  |
| --- | --- |
| Oppslagsverk/autoritetsdata | Store norske leksikon
 |
Et bordtennisbord med nett
**Bordtennis,** også kalt **Ping-pong,** er en av verdens mest populære sporter.

Bordtennis er en racketsport som spilles, vanligvis innendørs, av to (herresingel, damesingel) eller fire (herredobbel, damedobbel, mixed). Spillerne slår med små racketer som består av en treplate som er kledd med pålimt gummi. Spillet foregår på en bordplate med nett på midten. Spillerne slår den lette ballen over nettet som deler spilleflaten i to like store deler. Ballen er en liten hul ball laget av plastikk. Den er hvit eller orange med diameter på 40 mm og vekt 2,7 gram.

Bordtennis spilles som oftest i sett. Man spiller 5 eller 7 sett der man går til 11 poeng. Man må vinne med to poeng i hvert sett.

Spilleområdet bør være minst 10 m langt, 5 m bredt og 4 m høyt. 
I mesterskapsklasser skal spilleområdet i de avsluttende runder være minst 12m langt, 6m bredt og 4m høyt.

Bordtennis ble en olympisk sport under Sommer-OL 1988.

På verdensbasis er bordtennis den nest største individuelle idrettsgren med 202 særforbund og ca. 300 millioner aktive spillere. VM i bordtennis er en av verdens største sportsbegivenheter uansett sport og blir tv-sendt til over 350 millioner hjem. 

Kina er det verdensledende landet i bordtennis, men også Sveriges herrelandslag er blant de beste.

Referanser
----------

1. ↑  Bordtennisens lover (ITFF): 2.3 Ballen
2. ↑  Norges Konkurransereglement, Bordtennisforbund: 1.5.2 Spilleområdet

Eksterne lenker
---------------

* Norges Bordtennisforbund

| * v
* d
* r
De olympiske ringer Bordtennis under sommer-OL |
| --- |
|  | 
* 1988 Seoul
* 1992 Barcelona
* 1996 Atlanta
* 2000 Sydney
* 2004 Athen
* 2008 Beijing
* 2012 London
* 2016 Rio de Janeiro
* 2020 Tokyo

 |  |


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** GND **·** LCCN **·** BNF **·** BNF (data) **·** NDL **·** NKC **·** BNE
 |
**Cahora Bassa-demningen** er det sørlige Afrikas største demning og vannkraftverk, og demmer opp regionens største kunstige innsjø – Cahora Bassa. Kraftverket ligger i provinsen Tete i Mosambik, ved Zambezi-elva. Byggingen av Cahora Bassa-demningen ble satt i gang i 1969, og fyllingen av demningen startet i desember 1974. Installert kapasitet er 2 075 MW, men maksimal produksjon er normalt 1 760 MW. Den blir drevet av Hidroelectrica de Cahora Bassa.

Innsjøen er på 2700 km² med gjennomsnittsdybde 20,9 m, og det demmes opp en vannmengde på 65 km³ (65 milliarder m³). Demningen er 165 meter høy og 303 meter lang. 

Cahora Bassa-demningen er en av de tre betydelige demningene i Zambezi-elvesystemet, de andre er Kariba-demningen og Itezhi-Tezhi-demningen. Itezhi-Tezhi ligger ikke på hovedstrømmen til Zambezi, men på bielva Kafue. 
Siden demningen ble satt i drift, har Zambezi fått en langt mer regulert flyt.

Referanser
----------

1. ↑   www.hcb.co.mz[Hentet fra Wikidata]

Kilder
------

* World Lake Database

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GeoNames
 |
**John Aston jr.** (født 28. juni 1947 i Manchester) er en tidligere engelsk fotballspiller som spilte for Manchester United, Luton Town, Mansfield Town og Blackburn Rovers.

Han begynte i Manchester Uniteds ungdomsavdeling hvor han blant annet vant FA Youth Cup i 1964. Han spilte ving og ble etter hvert noenlunde fast på Uniteds lag. I 1967 vant han ligaen og høydepunktet kom da han var en av heltene i Manchester Uniteds lag som vant Serievinnercupen 4–1 mot Benfica på Wembley i 1968. Han brakk beinet sesongen etter og kom aldri tilbake til tidligere form.

Hans far, John Aston (1921–2003), spilte 253 kamper for Manchester United og fikk 17 landskamper for England.

Meritter
--------

Manchester United
* 1. divisjon
	+ Vinner (1): 1966–67
* Charity Shield
	+ Vinner (2): 1965\*, 1967\* (\*=delt)
* Serievinnercupen
	+ Vinner (1): 1968
* Intercontinental Cup
	+ Tapende finalist (1): 1968

Referanser
----------

Eksterne lenker
---------------

* (en) John Aston jr. – Transfermarkt Rediger på Wikidata

* (en) John Aston jr. – WorldFootball.net Rediger på Wikidata

* (en) John Aston jr. – PlaymakerStats.com Rediger på Wikidata
* John Aston jnrs. profil på united.no
Caganer («driter»), en tradisjonell figur i julekrybber i Catalonia i Spania, iført rød barretina («liten lue»), en type topplue som var vanlig i gamle dager, særlig blant bønder.
En **caganer** (kəɣəˈne) er en liten figur som man finner i Catalonia og i områder omkring med katalansk kultur, slik som i Andorra, men også i Spania, Portugal og Italia. *Caganer* er katalansk for «driter» og er utformet som en blid mann kledt i tradisjonell barretina, en topplue, som sitter på huk og bæsjer. Figuren forekommer særlig som skulptur i julekrybber i forbindelse med julefeiringen. I katalanske julekrybber dukket den først opp på slutten av 1600-tallet, men figuren ble først populær på 1800-tallet.

Referanser
----------

1. ↑  «A traditional Nativity scene, Catalan-style», *BBC News*, 23. desember 2010.
2. ↑  «caganer», *Gran Enciclopèdia Catalana*. Lest 24. desember 2014.

Eksterne lenker
---------------

* caganer.com
* Les chieurs – Pooping stars : A new series of collectible caganers
Kaverielven ved Tiruchirappalli.
**Tiruchirappalli** (tamilsk: தி௫ச்சிராப்பள்ளி, også kalt *Trichinopoly*, kort navn: *Trichy*) er en by som ligger ved elven Kaveri i den indiske delstaten Tamil Nadu. Trichy som byen kalles er den fjerde største byen i Tamil Nadu og har 856 354 innbyggere i 2004. 

I et slag i byen i 1752 ble Frankrike beseiret av Storbritannia under ledelse av Robert Clive. Dette er sett på som den største historiske hendelsen i byens historie.

I Tiruchirappalli er industri viktig, og de største industriene som produseres er lokomotiver og elektrisk utrustning. I byen finnes det også flere universiteter og høgskoler, blant annet det velkjente universitetet Bharathidasan Institute of Management och National Institute of Technology.

På Srirangam, en liten øy i Kaveri-elven, nær Tiruchirappalli finnes det 2000 år gamle Sri Ranganathaswami-templet – Indias største tempel, og den største religiøse bygningen i verden. Tempelet er en viktig pilegrimsreise for vishnuhismen, den største grenen i hinduismen.

Tiruchirappalli er siden 1919 den sentrale byen for Tamil Evangelical Lutheran Church som har virksomhet i hele Tamil Nadu.

Eksterne lenker
---------------

* Offisielt nettsted Rediger på Wikidata

* (en) Tiruchirapalli – kategori av bilder, video eller lyd på Commons Rediger på Wikidata

* (en) Tiruchirappalli – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** GeoNames **·** MusicBrainz
 |
**Tiruchirappalli internasjonale lufthavn**, eller **Trichy internasjonale lufthavn**, (IATA: **TRZ**, ICAO: **VOTR**) er en internasjonal flyplass som betjener storbyen Tiruchirappalli i den indiske delstaten Tamil Nadu. Flyplassen ligger 5 kilometer sør for byens sentrum ved riksveien 210 som knytter byen med Ramanathapuram. Flyplassen er den tredje største etter Chennai internasjonale lufthavn og Coimbatore internasjonale lufthavn i passasjer- og lasttrafikk. Flyplassen er ISO 9001:2008-sertifisert. Tiruchirappalli fikk status som en internasjonal flyplass den 4. oktober 2012 og det samme ble gjort av AAI (de indiske luftfartsmyndighetene) den 22. oktober 2012.

Historie
--------

Flyplassen ble etablert av britene under den andre verdenskrig og den ble først og fremst brukt av det britiske flyvåpenet (RAF) under krigen. Skadede fly som landet på flyplassen ble tatt til et verksted i Ponmalai, 2 km unna, utbedret og deretter brakt tilbake i tjeneste igjen. Flyplassen fikk konsesjon til å drive sivil luftfart etter krigen var avsluttet.

Air Ceylon (nå SriLankan Airlines) begynte sine ruter sent på 1940-tallet, mens Indian Airlines begynte på 1980-tallet. Begge flyselskap flyr fra Trichy til Colombo, med mellomlanding i Jaffna.

Den var en flyplass med toll fram til 4. oktober 2012 da den ble gitt status som en internasjonal flyplass av departementet for sivil luftfart.

Terminaler
----------

Flyplassen har to tilstøtende terminaler. Den integrerte internasjonale terminalen er benyttet for flytrafikk internasjonalt og innlands. Den gamle terminalen har blitt omgjort til et internasjonalt kompleks for flyfrakt. Flyfraktkomplekset på 4 000 m2 ble gitt fullmakt for drift den 21. november 2011.

Referanser
----------

1. ↑   «Airports Authority of India» Arkivert 15. mars 2013 hos Wayback Machine. *Aai.aero*. 23. januar 2013
2. 1 2 3   «Press Information Bureau English Releases», *Pib.nic.in*.
3. ↑   «Tiruchirapalli Airport», *Airports Authority of India*
4. ↑   «About Tiruchirappalli International Airport» Arkivert 5. november 2016 hos Wayback Machine. *India Airport*
5. ↑   «Iso Certification Of Airports Under Various Standards» Arkivert 19. oktober 2010 hos Wayback Machine. (PDF).
6. ↑  Our Bureau (7. juni 2012): «PM gives infrastructure boost to sagging economy — Business Line», *The Hindu Business Line*
7. ↑   Thiedeman, Roger (19. desember 1999): «Air Ceylon Dakota 'Sunethra Devi'», *Sunday Times*.
8. ↑   «Aviation History 1983», Indian Airlines' route network.
9. ↑  «Cargo complex commissioned», *Thehindu.com* 22. november 2011

Eksterne lenker
---------------

(en) Tiruchirappalli International Airport – kategori av bilder, video eller lyd på Commons


* VKN Aviation

  


|  |  |
| --- | --- |
| Oppslagsverk/autoritetsdata | GeoNames
 |
«Føregangsmenn for skisporten i USA og Canada: John Albert Thompson (Snowshoe Thompson), Olaus Jeldness, Herman Smith-Johannsen, Carl Howelsen og Alf Engen», minnestøtte ved Emigrantkirka ved Vestnorsk utvandringssenter på Radøy i Norhordland. Foto: 2017. 
**John Albert Thompson**, opprinnelig norsk navn **Jon Torsteinson Rue**, kalt **Snowshoe Thompson** (også skrevet Snowshoe-Thompson), (født 30. april 1827 i Austbygde i Tinn kommune i Telemark fylke, død 15. mai 1876 i Alpine County i California i USA) var en legendarisk norsk-amerikansk postfører og skipioner som brakte skisporten til den amerikanske delstaten California.

Snowshoe Thompson utvandret til Amerika som tiåring med mora si, Gro Jonsdotter Einungbrekke, allerede i 1837. I 1851 kom han til Placerville, den mest sentrale gullgraverbyen i California etter gullfunnet der i 1848. Fra 1856 til 1876 fraktet Snowshoe Thompson post mellom Placerville og Virginia City i nabostaten Nevada. Postruta var 300 km lang og gikk over fjellkjeden Sierra Nevada. Til tross for kallenavnet brukte han ikke tradisjonelle truger (*snowshoes*) vinterstid, men lange ski, et framkomstmiddel han kjente fra Norge.

Snowshoe Thompson giftet seg i mai 1866 med engelske Agnes 
Singleton. De fikk sønnen Arthur som døde bare elleve år gammel. Snowshoe Thompson er begravd i den vesle byen Genoa i Carson Valley i Douglas County i Nevada.

I Tessungdalen i Tinn arrangeres det hver palmesøndag turrenn for familier til minne om skiløperen Snowshoe Thompson.

Referanser
----------

1. ↑   Store norske leksikon, oppført som Jon Torsteinsson Rue, Store norske leksikon-ID Jon\_Torsteinsson\_Rue[Hentet fra Wikidata]
2. 1 2   Find a Grave, oppført som Jon Torsteinson, Find a Grave 27519879, besøkt 9. oktober 2017[Hentet fra Wikidata]
3. 1 2   Norsk biografisk leksikon, oppført som El. Rui I Usa: John A. Thompson Kalt "Snowshoe Thompson", Norsk biografisk leksikon ID Jon\_Torsteinson\_Rue, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6dv2bhs, besøkt 9. oktober 2017[Hentet fra Wikidata]
5. 1 2   Find a Grave 27519879[Hentet fra Wikidata]
6. ↑  «Snowshoe Thompson minnerenn». Arkivert fra originalen 3. august 2017. Besøkt 4. oktober 2017.

Eksterne lenker
---------------

* Lokalhistoriwiki om Snowshoe Thompson.
* Jon Haukaas: *Snowshoe Thompson* (utgitt av Fjell-ljom ungdomslag 1993).
* Adrien Stoutenburg og Laura Nelson Baker: *Snøsko-Thompson* (Norsk Barneblads forlag 1962).

Litteratur
----------

Snowshoe Thompson, Jon frå Tinn: Halvor Kleppen 2015. ISBN 978-82-690142-0-4.

|  |  |
| --- | --- |
| Oppslagsverk/autoritetsdata | Store norske leksikon **·** Norsk biografisk leksikon **·** Lokalhistoriewiki **·** Historisk befolkningsregister **·** Geni **·** VIAF **·** LCCN
 |
***Cahiers du cinéma*** er et fransk filmmagasin som ble startet i 1951 av en gruppe filmkritikere. Inspirert av sine mentorer ved *Cinémathèque*, Henri Langlois og André Bazin, dannet de en gruppe kritikere, som bestod av Jean-Luc Godard, François Truffaut, Jacques Rivette, Jacques Doniol Valcroze og Claude Chabrol. Det som skulle bli en milepæl for den nye franske bølgen var tidsskriftet *Cahiers du cinéma*.

Kritikerne i *Cahiers* utviklet en ny form for filmkritikk, fokuserte på eksperimentell film og diskuterte internasjonale filmskapere. De var kritiske mot den standardiserte franske filmen, som før *Cahiers*-kritikerne hadde betegnelsen *tradition de qualité* og *le cinéma de papa*. Denne filmstilen hadde dominert den franske filmindustrien og bestod av store produksjoner med studioinnspillinger, oftest filmatiseringer av noveller, dramaturgiske, med store stjerner og filmprodusenten i sentrum for produksjonen.

Kritikerne i *Cahiers* sidestilte film med andre kunstformer. Med denne tanken som grunnlag kom en av de mest aggressive kritikerne, François Truffaut, fram. Han skrev en rekke tekster der han kritiserte de tradisjonelle filmskaperne av kvalitetsfilm for ikke å være originale og la fram teorien la politique des Auteurs, som siden ble utviklet til auteurteorien og auteur-begrepet. Med begrepet rettet han oppmerksomhet mot filmregissøren og ble talsmann for at makten i filmproduksjonen som tidligere lå hos produsenten nå skulle overføres til regissøren. Hele filmproduksjonen skulle preges av auteurens subjektivitet. Han var et skapende geni med sitt individuelle filmspråk, med ansvar for alt fra manus til kameraarbeid og som tenker i bilder og prioriterer det visuelle, filmens *mise-en-scène*.

*Cahiers*-kritikerne hyllet regissører som arbeidet med å speile realisme og skrev enkle fortellinger om hverdagslivet, spilte inn film på location med ukjente skuespillere og benyttet teknikker som håndholdte kameraer.

*Cahiers du cinéma* utviklet en metode å forholde seg til film på som seinere ble videreutviklet, blant annet av noen av deres kritikere Jean-Luc Godard og François Truffaut, som regissører i den innflytelserike perioden i europeisk filmhistorien, den nye franske bølge (*nouvelle vague*) på 1960-tallet.

Referanser
----------

1. ↑  Elizabeth Ezra side 161
2. ↑  Elizabeth Ezra sid. 163

Kilder
------

* Ezra, Elizabeth (red.), *European Cinema*, (Oxford: Oxford UP, 2004) s.155-175

Eksterne lenker
---------------

* (fr) Offisielt nettsted Rediger på Wikidata

* (en) Cahiers du cinéma – kategori av bilder, video eller lyd på Commons Rediger på Wikidata

Portaler: Film | Litteratur

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Universalis **·** Nationalencyklopedin **·** VIAF **·** GND **·** LCCN **·** ISSN **·** ISSN **·** ISNI **·** BNF **·** BNF (data) **·** SUDOC **·** NKC
 |
**Geir Bjarne «Geggen» Mauno** (født 7. juli 1963 i Hammerfest, død 24. november 2017) var en norsk rockemusiker (sang, gitar og munnspill).

I 1984 var han en av deltakerne Trond-Viggo Torgersens ungdomsdokumentar *Nesten voksen*. I tenårene deltok Mauno i det lokale musikklivet i Hammerfest som vokalist og låtskriver. Han var i hovedsak inspirert av 60- og 70-tallets rock og hadde blant andre Bob Dylan og Rolling Stones, som forbilder, og sannsynligvis hans aller største forbilde Neil Young. I tillegg var han sterkt inspirert av 70 tallets new wave og punk bølge i England, med bla Shame 69, Sex Pistols, Boomtown rats mfl. Hans aller første plateproduksjon var i 1981, da han ga ut en singel sammen med det lokale bandet *Radiolux*. Bandets hymne om Hammerfest by «Oh What a Place» slo godt an lokalt. Bandet holdt sammen et par år og avholdt flere konserter i byens ungdomsmiljø. Mauno forlot Radiolux i 1982 og ble med i bandet Norzink og senere Hammerfest Rockensemble. Hans første egne band var «Geggen and the Crew», som ble hans primære band gjennom 80-tallet. Dette ble hans virkelige gjennombrudd som låtskriver, og flere av låtene skrevet i denne perioden ble senere gitt ut på Maunos album.

Utgivelser
----------

* Geggen & Samlebandet, *Fabrikken* (1988)
* *Høst* (1992)
* *Gammelgutta* (1992)
* *Svarte natta* (1993)
* Geggen Mauno Band, *Synd* (1999)
* Geggen Mauno, *Måne over Hammerfest* (studio) / *I levende live* (konsert) (2003)
* *Ensom ulv* (2005)
* *Kvinner og Menn* (2009)
* *9650* (2014)

Referanser
----------

1. ↑
2. ↑  «iFinnmark - Geggen Mauno er død». *www.ifinnmark.no* **(norsk)**. Besøkt 25. november 2017.
3. ↑  Ensom ulv fra Hammerfeste anmeldt i groove.no

|  |  |
| --- | --- |
| Oppslagsverk/autoritetsdata | Discogs **·** AllMusic
 |
Satellittbilde av Geghamfjellene.
**Geghamfjellene** er en armensk fjellkjede og et utdødd vulkanfelt lokalisert sentralt i landet, vest for den store innsjøen Sevan og øst for Araratsletten. 

Kjeden er 70 km lang og 48 km bred. Gjennomsnittlig høyde ligger på om lag 2 500 moh.. De høyeste toppene er Asjdahak (3 598), Spitakasar (3 555), Geghasar (3 443), Aknasar (3 258) og Sevtakar (3 225). På vestsiden av fjellene ligger kildene til elvene Azat, Vedi og Getar. På østsiden renner Gavaraget, Argisji og Bakhtak til Sevansjøen.

Klimaet er moderat kontinentalt, med korte, kjølige somre og lange, kalde vintre. I de høyeste områdene er det alltid kaldt. Årlig middeltemperatur ligger på 4-6°C, på toppene -2°. Årlig nedbørmengde er på mellom 500 og 900 mm, snødybden varierer mellom 30-100 cm.

Referanser
----------

1. ↑  ArmStat, Marzes of the Republic of Armenia and Yerevan city in figures, 2011: *Geographic characteristics of the Republic of Armenia* s. 8 (PDF)
2. ↑  Brothers, Baghdasaryan. «Nature of the mountain range Gegham». *findarmenia.org*. Besøkt 6. desember 2016.

Eksterne lenker
---------------

* (en) Gegham Mountains – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
1 Trinityhalvøya, 2 James Ross Island, 6 Snow Hill Island
Nordenskjölds hytte på Snow Hill Island, 1902.
**Snow Hill Island** er en nesten fullstendig snødekt øy utenfor den nordlige delen av Antarktishalvøya.

Geografi
--------

Snow Hill Island ligger i Weddellhavet cirka 50 km øst for Trinityhalvøya. Den er skilt fra James Ross Island i nordøst gjennom Admiralty Sound.

Den ubebodde øya er av vulkansk opphav og har et areal på cirka 300 km². Den er ca. 32 km lang og ca. 10 km bred, med høyeste punkt ca. 170 moh.

Historie
--------

Snow Hill Island ble oppdaget 6. januar 1843 av en britiske antarktisekspedisjon under ledelse av James Clark Ross. Ross var ikke i stand til å avgjøre om det dreide seg om en øy, eller om det var en del av fastlandet.

Den svenske antarktisekspedisjonen under ledelse av Otto Nordenskjöld fastslo i 1902 at det dreide seg om en øy og benyttet den som base for å utforske de omkringliggende øyene og Nordenskjöldkysten langs Den antarktiske halvøya. Restene av trehytta de bygde som vinterkvarter er oppført på lista over historiske steder og kulturminner i Antarktis og er beskyttet av bestemmelsene som er gitt i Antarktistraktaten.

Eksterne lenker
---------------

* (es) Om Snow Hill Island Antarktistraktaten

Portal: Antarktis

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** GeoNames **·** GNIS **·** SCAR

 |
**Cahora Bassa** er det sørlige Afrikas nest største kunstige innsjø og ligger i provinsen Tete i Mosambik. Navnet ble også brukt i kolonitiden.

Cahora Bassa-demningen er en av de tre betydelige demningene i Zambezi-elvesystemet, de andre er Kariba-demningen og Itezhi-Tezhi-demningen. Itezhi-Tezhi ligger ikke på hovedstrømmen til Zambezi, men på bielva Kafue. Byggingen av Cahora-Bassa-demningen ble satt i gang i 1969, og fyllingen av demningen startet i desember 1974. Innsjøen har nådd sin maksimale lengde og bredde på henholdsvis rundt 250 km og 38 km. Den dekker et område på 2700 km² med en gjennomsnittsdybde på 20,9 m. Den ble drevet av Hidroelectrica de Cahora Bassa og var eid av Mosambik med 18% av aksjene og Portugal som hadde de resterende 82% av aksjene.

Siden demningen ble satt i drift, har Zambezi som har det fjerde største nedslagsfeltet i Afrika, fått en langt mer regulert flyt. Et betydelig kapenta–fiske har utviklet seg i innsjøen. Det er antatt at kapentaen kommer fra Karibasjøen hvor den ble innført fra Tanganyikasjøen. Den årlige fangsten av kapenta i Cahora Bassa i 2003 var mer enn 10 000 tonn.

Kilder
------

* World Lake Database

|  |  |
| --- | --- |
| Oppslagsverk/autoritetsdata | Encyclopædia Britannica **·** Encyclopædia Britannica **·** VIAF
 |
**John Aston** (født 3. september 1921 i Manchester, død 31. juli 2003 i Manchester) var en engelsk fotballspiller som spilte hele sin karriere i Manchester United mellom 1946 og 1954. Som hans sønn, John Aston jr. kom han opp i gjennom Uniteds junioravdeling. I 1939 ble han profesjonell, men han spilte ikke en kamp før i 1946 på grunn av andre verdenskrig. Han spilte til sammen 284 kamper for Manchester United og scora 30 mål. I tillegg spilte han 17 landskamper for England.

Han debuterte i United-drakta 18. september 1946 i en hjemmekamp mot Chelsea. Han skaffet seg et navn som angrepsspiller, men manager Matt Busby mente han kunne gjøre en like god jobb i forsvar, så han ble venstreback i stedet. Han spilte så bra i denne posisjonen at han ble med til VM i 1950, som eneste United-spiller.

Han måtte legge opp i 1954 på grunn av tuberkulose. Men han fortsatte i United som både talentspeider og trener for juniorlagene. Han ble utnevnt til sjefspeider i 1970, men måtte slutte i jobben da Frank O'Farrell måtte gå av som manager et par år senere.

Han fikk flere høydepunkter i United-drakta. I 1948 vant United FA-cupfinalen 4–2 mot Blackpool. Aston skulle ta seg av en av verdens beste spillere, Stanley Matthews, noe han klarte bra. 
I sesongen 1951/52 lyktes United å vinne ligaen igjen. United slo Arsenal 6–1 på Old Trafford i siste runde og vant dermed sitt første seriegull siden 1911.

Hans sønn John vant også ligaen med United i tillegg til Uniteds første seier i Europacupfinalen i 1968.

Han døde 31. juli 2003 81 år gammel.

Kilder
------

* Profil hos United.no

Eksterne lenker
---------------

* (en) John Aston – Transfermarkt Rediger på Wikidata

* (en) John Aston – national-football-teams.com Rediger på Wikidata

* (en) John Aston – EU-Football.info Rediger på Wikidata

* (en) John Aston – FBref Rediger på Wikidata

| * v
* d
* r
Englands tropp – VM i fotball 1950 |
| --- |
| 
* Ke Ditchburn
* Ke Williams
* Fo Aston
* Fo Eckersley
* Fo Ramsey
* Fo Scott
* Fo Taylor
* Fo Wright (k)
* Mb Baily
* Mb Cockburn
* Mb Dickinson
* Mb Hughes
* Mb Nicholson
* Mb Watson
* An Bentley
* An Finney
* An Mannion
* An Matthews
* An Milburn
* An Mortensen
* Mullen
* Landslagstrener: Winterbottom

 | Flagget til England |

|  |  |
| --- | --- |
| Oppslagsverk/autoritetsdata | Prabook
 |
**Norsk statsvitenskapelig forening** (NSF) er en faglig interesseorganisasjon for personer som har høyere utdannelse i statsvitenskapelige fag. 

NSF ble siftet i 1956. Foreningens første formann var Stein Rokkan. Rokkans internasjonale engasjement gjorde seg også gjeldende for den norske statsvitenskapelige foreningen og denne ble fra starten starten av orientert mot internasjonal statsvitenskap. NSF er medlem av International Political Science Association (IPSA) og Nordic Political Science Association (NOPSA). Som forening favner NSF om både forskere og praktiserende statsvitere. For sistnevnte gruppe arbeider NSF for å fremme statsvitenskapelig etterutdanning, hovedsakelig gjennom regelmessige etterutdanningskonferanser. Foreningen utgir fra 1985 *Norsk statsvitenskapelig tidsskrift* i samarbeid med Universitetsforlaget.

Eksterne lenker
---------------

* Foreningens hjemmeside Arkivert 13. juli 2010 hos Wayback Machine.

|  |  |
| --- | --- |
| Oppslagsverk/autoritetsdata | VIAF
 |
**Snorre Kristian Vikdal** (født 3. april 1971 i Narvik) er en norsk psykomotorisk fysioterapeut, redaktør, journalist og forfatter, bosatt i Trondheim fra 1981. Han er tidligere eliteserie-spiller i håndball for Wing.

Vikdal ble utdannet fysioterapeut i 1996, og videreutdannet til psykomotorisk fysioterapeut i perioden 2001-04.
han jobber ved Heimdal Medisinske Senter i Trondheim.

Han var med å starte UFF (Unge Fysioterapeuters Fellesskap) i 2002.
Organisasjonen jobbet for å endre driftstilskuddsordningen, få bedre kjøpe- og leievilkår, 
og bekjempe arbeidsledigheten blant unge fysioterapeuter. Han sluttet som leder i 2006.

Vikdal gikk i 2012 inn i politikken for Trondheim Venstre der han ble politisk nestleder fram til 2014. Han ble valgt inn i bystyret i Trondheim i 2015 som 4. vara for Venstre.

Han gikk ut av politikken våren 2017 da han var med å starte nettavisen Trondheimsnytt. Prosjektet ble
avsluttet i august 2017. Da startet han nettavisen Nidarosa der han er redaktør og journalist.. Navnet på avisen ble endret til Trondhjemsavisa høsten 2020 etter et hemmelig forlik med Amedia som hadde lansert avisen Nidaros.

Han ga før valget i 2019 ut boken *Råtne Trondheim- maktmisbruk og kameraderi*. Den handler om det politiske og mediemessige Trondheim. Kunstneren Håkon Bleken bidro med hans kritiske kunstverk om ordfører Rita Ottervik (Ap)

Referanser
----------

1. ↑  «heimdalmed.no». Arkivert fra originalen 23. mai 2018. Besøkt 23. mai 2018.
2. ↑  *Fysioterapeuten* nr 13 2002 side 6
3. ↑  «En halv million under bordet gir adgang til Helse-Norges honningkrukke», *Dagens Perspektiv* 28. november 2004
4. ↑  ««UFF-leder går av», Norsk Fysioterapeutforbunds nettsider 12. oktober 2005». Arkivert fra originalen 23. mai 2018. Besøkt 23. mai 2018.
5. ↑  «Her er Trondheim Venstres styre!», Venstres nettsider 9. februar 2012
6. ↑  «Venstres liste ved bystyrevalget - Trondheim Venstre». *Venstre*. 19. januar 2015. Besøkt 23. mai 2018.
7. ↑  nidarosa.com
8. ↑  Waatl, Erik (21. august 2020). «Amedia inngikk hemmelig forlik med nettsted i Trondheim: Nidarosa bytter navn». *m24.no* **(norsk)**. Besøkt 19. januar 2021.
9. ↑  «Trondhjemsavisa er Trondhjem sin nettavis.». *Trondhjemsavisa*. Besøkt 19. januar 2021.
10. ↑  «RÅTNE TRONDHEIM | Maktmisbruk og kameraderi». *Råtne Trondheim* **(norsk)**. Besøkt 19. januar 2021.
11. ↑  Nervik, Stein. «Kaster bokbombe inn i valgkampen: Fly forbannet på Trondheims ordfører». *Nettavisen* **(norsk)**. Besøkt 14. november 2019.

  


|  |  |
| --- | --- |
| Oppslagsverk/autoritetsdata | VIAF **·** GND
 |
**Norsk språknemnd** var en nemnd som ble opprettet ved stortingsvedtak 14. desember 1951, begynte sitt arbeid i 1952 og var underlagt Kirke- og undervisningsdepartementet, Nemnden var et rådgivende organ, hjemlet i vedtekter, og utarbeidet læreboknormalen av 1959.

Oppgaven var å gi styresmaktene og allmennheten råd og rettledning i språkspørsmål på vitenskapelig grunnlag, og i dette arbeidet fremme tilnærming mellom de to norske skriftspråkene bokmål og nynorsk. 

Nemnda skulle gi rettledning i rettskrivningsspørsmål, fremme enhet i terminologi, føre tilsyn med språket i lærebøker og sørge for utgreiinger, språkkurs og annet opplysningsarbeid til styresmaktene, offentlige institusjoner, pressen og allmennheten. Norsk språknemnd hadde 30 medlemmer, 15 for hver målform, utnevnt av kong Haakon etter departementets anbefaling.

Arbeiderpartiet opplevde det etter hvert som en belastning å bli identifisert med samnorskpolitikken, der det kom til rettssaker om fornorskning av gårdsnavn, og den norske forfatterforening stod splittet i spørsmålet om den skulle la seg presentere i Norsk språknemnd. Den saken havnet i Norges Høyesterett, som avgjorde at foreningens flertall ikke hadde brutt foreningens regler da de sluttet seg til språknemnden.

Nemnden ble i 1972 avløst av Norsk språkråd, som i 2005 ble omdannet til Språkrådet.

Se også
-------

* Norsk språkråd
* Språkrådet

Referanser
----------

1. ↑  Vedtekter for Norsk språknemnd
2. ↑  Grepstad, Jon; *Allkunne*: «Norsk språknemnd» i *Store norske leksikon* på snl.no. Hentet 9. januar 2023 fra
3. ↑  Egil Børre Johnsen: *Vårt eget språk* (s. 129-30), forlaget Aschehoug, ISBN 82-03-15108-6
**Haiku** er et fritt og åpent operativsystem, som er en klone av det tidligere operativsystemet BeOS. Haiku vil være både binærkompatibelt og kildekodekompatibelt med BeOS. Dette vil si at programmer kompilert for BeOS vil kunne kjøre på Haiku i tillegg til at BeOS-programmer skal kunne kompileres på Haiku uten endringer. Bakgrunnen for denne kompatibiliteten er å sikre et så stort programvarebibliotek som mulig for Haiku.

En tidlig versjon av Haiku
Prosjektet ble opprettet i 2001 etter at Be stoppet all utvikling av BeOS og solgte all kildekode og rettigheter til Palm. Den 14. september 2009 slapp prosjektet den første offisielle testutgaven av operativsystemet, versjon R1/Alpha 1. 

Haiku het tidligere *OpenBeOS*, men byttet navn i 2004. Navnebyttet kom for å forhindre muligheten for søksmål fra Palm, som eier rettigheten til varemerket BeOS. Det nåværende navnet kommer fra de japanske poesiformen haiku. Navnet ble valgt etter en avstemning, noe av bakgrunnen for navnevalget var at nettleseren til BeOS presenterte feilmeldinger som haiku-dikt.

Eksterne lenker
---------------

* (en) Offisielt nettsted Rediger på Wikidata

* Mate-URL Rediger på Wikidata

* Mate-URL Rediger på Wikidata

* (en) Haiku (operating system) – kategori av bilder, video eller lyd på Commons Rediger på Wikidata
* Haiku User Group Nordic (Norge, Sverige, Danmark og Finland)

|  |  |
| --- | --- |
| Oppslagsverk/autoritetsdata | GND
 |
**Caroline Abel** (født 1973 i Victoria) er en seychellisk økonom, som siden mars 2012 har vært sentralbanksjef for Seychellenes sentralbank.

Utdanning og yrkeskarriere
--------------------------

Abel er utdannet BSc innen sosialøkonomi (*Economics, First Class*) ved University of Leeds, og hun har også en M.Phil-grad innen monetær økonomi (*Monetary Economics and Finance*) fra University of Glasgow.

Hun har jobbet i sentralbanken siden 1994, i ulike stillinger. Hun startet som senior bankkasserer, og har også fungert som forskningsleder, senior forskningsleder, forskningsdirektør og leder for avdelingen for forskning og statistikk. Hun ble visesentralbanksjef i juli 2010, og hun overtok stillingen som sentralbanksjef etter Pierre Laporte da han ble utnevnt til landets finansminister i 2012.

Utgivelser
----------

* 2009 – *Central Bank Independence in a Small Open Economy*

Referanser
----------

1. ↑  Seychelles eNews – *Caroline Abel appointed Central Bank deputy governor*, besøkt 22. januar 2014.
2. ↑  Bloomberg News – *Seychelles Names Pierre Laporte as New Finance Minister*, besøkt 22. januar 2014.

Eksterne lenker
---------------

* (en) Caroline Abel – kategori av bilder, video eller lyd på Commons Rediger på Wikidata